
I. SCURT ISTORIC

Uniunea Europeană este formată în prezent din cincisprezece state care au hotărăt să-şi unească eforturile pentru menţinerea păcii şi promovarea progresului economic şi social.

Uniunea cuprinde trei Comunităţi europene avănd instituţii comune. Astfel, Comunităţii Cărbunelui şi Oţelului, creată iniţial prin Tratatul de la Paris ( 1951 ) i s-au adăugat apoi o Comunitate Economică şi o Comunitate a Energiei Atomice (tratatele de la Roma, 1957).

Actul Unic European ( 1986) a permis Comunităţii să realizeze o piaţă comună, în interiorul căreia frontierele au fost desfiinţate.

Tratatul de la Maastricht asupra Uniunii Europene (intrat în vigoare la 1 noiembrie 1993) a creat Uniunea Europeană (UE). Aceasta se bazează pe o Comunitate care evoluează către uniunea economică şi monetară, precum şi pe cooperare in domeniile politicii interne şi externe a statelor membre.

După mai bine de 40 de ani de divizare, Europa încearcă să-şi regăsească unitatea pentru a face faţă procesului de globalizare care are un impact puternic nu doar asupra vieţii economice a continentului. Integrarea europeană este răspunsul politic al Europei la încheierea confruntării Est - Vest şi reacţia sa economică în faţa provocărilor impuse de competiţia globală din ce în ce mai dură.

Grupul celor şase ţări care au pus temelia Uniunii Europene de astăzi (UE), semnănd Tratatul de la Roma în 1957, a evoluat de atunci. Primind în Uniune ţările vecine din Europa centrală şi de est şi stabilind relaţii strănse cu Rusia şi cu Ucraina, ţările membre doresc ca Europa să dobăndească un statut care să-i satisfacă aspiraţia istorică de a fi stăpănă pe propriul destin, atăt în prezent, căt şi în viitor.

Anul acesta a fost marcat de evenimentele hotărătoare pentru evoluţia viitoare a UE. Conferinţa Interguvernamentală (CIG), începută în martie 1996, s-a încheiat la reuniunea UE de la Amsterdam din 16-17 iunie. Anul 1997 este un an de referinţă in ceea ce priveşte nominalizarea ţărilor care îndeplinesc criteriile de aderare la Uniunea Monetară şi Economică (UME). Şi în ultimul rănd, 1997 a fost anul în care se pregătesc negocierile de aderare la UE a ţărilor candidate.

Comisia Europeană a prezentat deja un prim set de propuneri privind punctele "Agendei 2000", o revizuire a politicii agricole şi structurale, precum şi reorientarea sistemului de resurse proprii ale UE.

 

II. OBIECTIVE PREZENTE ŞI DE VIITOR

1. UNIUNEA MONETARĂ ŞI ECONOMICĂ

Principalul obiectiv strategic al UE este introducerea monedei unice europene - EURO, realizarea Uniunii Monetare şi Economice (UME) care să constituie un puternic stimulent pentru integrare. UME va realiza o piaţă internă solidă şi omogenă. Euro reprezintă reacţia UE faţă de actuala competiţie globală pentru recăştigarea centrelor industriale. Prin adoptarea Pactului de stabilitate (se prevede menţinerea valutelor rămase în afara Uniunii Monetare într-o anumită marjă în cadrul a ceea ce se numeşte SME 2) - s-a creat un cadru pentru introducerea EURO conform calendarului şi criteriilor de convergenţă stipulate în Tratatul de la Maastricht din 1991 .

EURO va fi sprijinită de monedele europene stabile (care în plus vor stabiliza şi triada monetară SUA-Japonia-UE). Anul 1997 va fi hotărător pentru nominalizarea ţărilor a căror monedă naţională respectă criteriile de convergenţă.

În prezent, este vital ca toate ţările membre să-şi continue eforturile în direcţia consolidării bugetelor Si înnăspririi disciplinei fiscale pentru a putea întruni criteriile de convergenţă prevăzute în Tratatul de la Maastricht.

Aceasta se va întămpla după ce Institutul Monetar European, precursorul Băncii Centrale Europene, împreună cu Comisia Europeană vor fi decis care ţări îndeplinesc criteriile de convergenţă şi anume:

· Deficitul şi datoriile guvemamentale trebuie să nu fie mai mari de 3% şi respectiv 60% din produsul intern brut (PIB;)

· Rata inflaţiei nu trebuie să fie mai mare cu 1,5% faţă de media celor mai performante trei state;

· Rata dobănzii nu trebuie să fie mai mare cu 2% faţă de media celor mai performante trei state;

· Moneda naţională s-a menţinut timp de 2 ani între limitele stabilite prin Mecanismul Ratelor de Schimb (ERM).

Ţările trebuie să îndeplinească aceste criterii pănă în 1997 pentru a se putea număra printre membrii fondatori ai UME la 1 ianuarie 1999. Ţările trebuie, de asemenea, să aibă o bancă centrală independentă.

La reuniunea Forumului European care s-a desfăşurat în luna august în staţiunea Alpbach, principalii politicieni europeni au transmis mesajul că, moneda unică europeană EURO se află pe calea cea bună şi va fi lansată la termenul stabilit.

Cancelarul german nelmuth Kohl a declarat că: "moneda unică trebuie să fie puternică. EURO trebuie să fie o monedă care să răspundă speranţelor noastre de stabilitate".

Comisia Europeană în previziunile sale economice de toamnă, publicate recent (vezi anexe), apreciază că toate ţările Uniunii Europene, cu excepţia Greciei se pot califica pentru EURO încă de la 1 ianuarie 1999.

· Danemarca, Marea Britanie şi Suedia, au ales practic să nu participe de la început la moneda unică. Potrivit Comisiei, un număr de 13 ţări ale UE vor respecta încă de la sfărşitul anului 1997 criteriul privind acel procent de 3% deficit public cerut de Tratatul de la Maastricht pentru a adera la EURO. 

· Franţa va fi căt se poate de aproape de acest obiectiv încă din 1997, cu un deficit previzibil de 3,1 % care corespunde de altfel previziunilor oficiale franceze. În 1998 ea va respecta limita magică de 3,0% impusă de Maastricht.

· numai Grecia cu 4,2% ratează net obiectivul. Dar Comisia prevede că Atena ar putea atinge acest deficit de 3% încă de la sfărşitul anului 1998, ceea ce ar permite Greciei să adere eventual la EURO la începutul anilor 2000.

· Italia a făcut eforturi mari în materie de economii bugetare şi va reuşi, potrivit Comisiei Europene, să respecte încă de la sfărşitul anului 1997 criteriul impus privind un deficit public de 3%. Comisia a atras însă atenţia Romei că fără consolidarea bugetară suplimentară din 1998, deficitul va creşte din nou la 3,7% în 1998. Totuşi, criza politică italiană a cunoscut un deznodămănd fericit, şi experţii estimează că Italia va fi capabilă să menţină deficitul său la 3% sau mai puţin în 1998. 

· Germania, care cunoaşte de asemenea dificultăţi bugetare, ar atinge obiectivul privind deficitul public de 3% încă de la sfărşitul acestui an. În 1998 deficitul său ar scădea la 2,6%. 


· Spania şi Portugalia, care se situau încă net peste procentul de 3 % în 1996, vor reuşi cu uşurinţă să treacă încă din 1997 sub nivelul celor 3% respectiv 2,9 şi 2,7%.

Trei ţări (Marea Britanie, Danemarca şi Suedia) care nu au probleme privind respectarea criteriului privind deficitul public, au anunţat oficial că nu vor participa la EURO la 1 ianuarie 1999.

Totuşi decizia finală cu privire la lista calificaţilor pentru EURO în 1999 va fi luată în mai 1998 de către şefii de stat şi de guvem ai Uniunii, “pe baza realizării unui grad ridicat de convergenţă durabilă a statelor membre", a avertizat Yves Thibault de Silgny, comisarul european cu probleme monetare. Comisia va lua în calcul nu numai cifrele definitive privind deficitul pe 1997, ci şi bugetele votate pentru 1998. Aceste bugete vor trebui puse în aplicare rapid.

Comisia subliniază totodată asupra creşterii medii din ţările UE care se accelerează şi urmează să ajungă de la 2,6% în 1997 la 3,0% in 1998 şi chiar 3,1 % în 1999.

"Aceste previziuni confirmă ameliorarea netă a situaţiei economice în Europa. Ele consolidează perspectivele privind realizarea Uniunii Economice şi Monetare pe o bază largă, stabilă şi durabilă", subliniază Yves Thibault de Silgny.

Consecinţă a accelerării ritmului de creştere a economiei: situaţia locurilor de muncă ar urma de asemenea să se îmbunătăţească încă din anul 1997-1998.

În previziunile sale de toamnă, Comisia apreciază că numărul total al locurilor de muncă va creşte anul acesta cu 0,5 % adică 700 000 de noi locuri de muncă efective.

Redresarea ar urma să se accelereze în 1998 cu o creştere de 0,75% sau 1,3 milioane de locuri de muncă şi să atingă 1 ,25% în 1999 sau 1,8 milioane de locuri de muncă.

În următorii trei ani (1997-1998-1999) ar urma să fie create 3,8 milioane de noi locuri de muncă.

Rata medie a şomajului ar urma să scadă treptat de la 10,7% în 1997 la 10,3% în 1998 şi, în sfârşit să ajungă în 1999 (pentru prima oară după 1991) sub pragul de 10%, respectiv la 9,7%

2. EXTINDEREA ŞI REFORMA INISTITUŢIONALĂ A UNIUNII EUROPENE

Extinderea UE prin acceptarea noilor democraţii din Centrul şi Estul Europei este fără precedent. Niciodată în istoria UE nu s-a pus problema aderării la Piaţa Unică a UE, şi asta dintr-un motiv foarte simplu, singura extindere care sa făcut după crearea Pieţei unice a fost cea din 1995, prin aderarea celor trei state foste membre ale AELS, Austria, Finlanda şi Suedia, care aveau deja acces la Piaţa Unică prin intermediul Spaţiului Economic European de la 1 ianuarie 1993.

Pe de altă parte, exerciţiul este fără precedent şi datorită reformelor prin care trec ambele părţi implicate, UE pe de o parte, şi ţările candidate pe de altă parte. Aceasta poate duce la o situaţie în care negocierile de aderare să înceapă paralel cu continuarea reformelor de ambele părţi derulându-se deci pe un fond în continuă schimbare.

CONDIŢII ŞI CRITERII ALE ADERĂRII LA UE

Comitetul European de la Copenhaga din iunie 1993 a formulat patru tipuri de criterii de abordare:

1. Condiţiile politice precum democraţia, respectarea drepturilor omului, etc.

2. Condiţiile economice ce se referă în principal la existenţa şi buna funcţionare a unei economii de piaţă în statul candidat

3. Capacitatea de a-şi asuma obligaţiile de membru, care include:

- acceptarea acquis-ului comunitar şi introducerea unei legislaţii compatibile cu cea a UE

- existenţa cadrului legal şi adminiatrativ pentru aplicarea în practică şi urmărirea respectării acestei legislaţii

4. Capacitatea UE de a absorbi noi membri, care depinde de rezultatele reformei sale instituţionale şi de evoluţia propriilor sale politici.

Durata negocierilor poate diferi de la ţară la ţară. Dacă în cazul Portugaliei acestea au durat 6 ani, în cazul ultimelor intrate în UE, negocierile au durat mult mai puţin, întrucât o mare parte din acquis-ul comunitar fusese deja acceptat la intrarea în Spaţiul Economic European.

Odată încheiate negocierile, rezultatul acestora trebuie ratificat de cele 15 state membre ale UE, precum şi de statul candidat, ceea ce uneori ia forma unui referendum. Ratificarea de către statele membre ale UE a tratatului de asociere a Romăniei la UE a durat doi ani.

ACQUIS-UL COMUNITAR

Statutul de membru implică acceptarea drepturilor şi obligaţiilor, prezente sau potenţiale, ale sistemului comunitar, adică acquis-ul comunitar.

Acesta include:

- conţinutul, principiile şi obiectivele politice ale tratatelor, inclusiv ale Tratatului de la Maastricht;

- legislaţia adoptată la punerea în aplicare a tratatelor, precum şi jurisprudenţa Curţii

- declaraţiile şi hotărările adoptate în cadrul Comunităţii

- acordurile internaţionale, precum şi cele dintre statele membre, care se referă la acţiuni comunitare.

DOCUMENTELE EXTINDERII

Consiliul European de la Madrid a cerut Comisiei să pregătească mai multe documente legate de extinderea UE.

Este vorba în primul rând de cele 10 avize individuale, căte unul pentru fiecare ţară candidată. Acestea sintetizează analiza profundă a situaţiei din ţara candidată, pentru a asista Consiliul în luarea deciziei privind deschiderea, sau nu, a negocierilor de aderare.

Pe baza celor 10 analize, Comisia a elaborat un document de sinteză privind extinderea UE. Acesta are rolul de a sfătui Consiliul în legătură cu dezbaterea dosarului extinderii.

În timp ce avizele individuale oferă o analiză "verticală" a ţărilor candidate, acest document face o secţiune în plan "orizontal" a problematicii extinderii, incluzând totodată concluziile studiilor privind impactul integrării. Este vorba în principal de impactul asupra fondurilor structurale, principalul instrument financiar prin care UE aplică politica sa de: sprijinire a regiunilor mai puţin dezvoltate, astfel încât să realizeze obiectivul coeziunii la nivelul Uniunii.

Alte studii au fost deja elaborate pentru impactul asupra politicii agrare comune (PAC), care îşi propune să ofere lucrătorilor din agricultură standarde de viaţă comparabile cu cele ale altor categorii sociale.

Un al patrulea tip de document este cel privind perspectivele financiare ale UE în 2000 - 2006, document ce este direct influenţat de concluziile studiilor de impact şi ale documentului de sinteză privind extinderea.

Pe baza acestor documente, ce au fost predate Consliului după încheierea lucrărilor Conferinţei Interguvernamentale, acesta şi-a formulat strategia de negociere cu ţările candidate.

CHESTlONARUL 

Unul din elementele ce stau la baza formulării avizului Comisiei cu privire la deschiderea negocierilor de aderare este chestionarul trimis fiecărei ţări candidate. Acesta a avut 23 de capitole şi a cuprins toate domeniile importante ale acquis-ului comunitar. Comisia solicită statelor candidate actualizarea informaţiilor din chestionar, pentru a putea lua în calcul informaţiile cele mai recente.

Răspunzând la chestionar, ţara candidată trebuie să prezinte situaţia constituţională, instituţională şi legislativă, la nivel naţional şi, unde este cazul, la nivel local, precum şi să prezinte situaţia participării ţării respective la principalele organizaţii şi convenţii internaţionale în domeniile prevăzute în chestionar.

 

RAPORTUL ÎNTOCMIT DE CENTRUL PENTRU CERCETĂRI DE POLITICĂ ECONOMICĂ (CCPE)

·Aspectul cel mai important al lărgirii spre Est al Uniunii Europene va fi poate eliminarea oricărui conflict potenţial dintre Est şi Vest. Decizia celor 10 ţări candidate de a respinge comunismul a deschis uşa unor mari oportunităţi pentru aceste state, precum şi pentru organizaţia la care urmăresc să adere.

"Un succes continuu în Europa răsăriteană va pecetlui democraţia şi reformele de piaţă în plus, 100 de milioane de consumatori din Est, cu venituri crescânde, constituie o mare oportunitate pentru companiile vest-europene. Un succes economic continuu în Est va realiza prosperitatea şi pacea pe întregul continent". Aşa începe un raport întocmit de Centrul pentru Cercetări de Politică Economică (CCPE), o organizaţie cu sediul la Londra.

· Raportul subliniază însă că "stagnarea sau diminuarea speranţei unei mari părţi a populaţiei ar putea da naştere la o largă deziluzie faţă de democraţie şi economia de piaţă. Aspectul cel mai îngrijorător este că acest lucru s-ar putea întâmpla atât timp cât în centrul Europei există un vid de putere”.

Raportul intitulat Costs and Benefits of Eastern Enlargement: the impact on the EU and Central Europe (Costuri şi beneficii ale lărgirii spre Est: impactul asupra UE şi Europei centrale) avertizează că un eşec economic în Est ar putea ameninţa pacea şi prosperitatea din Europa occidentală.

"Politicienii vest-europeni au puterea să facă faţă acestei sarcini istorice, dar examinarea costurilor economice şi financiare ale abordării ei i-a făcut să tărăgăneze... Considerentele geopolitice constituie forţa motrice a lărgirii dar cele economice şi financiare constituie frâna", comentează raportul.

Autorii raportului sunt de părere că cel mai mare cost pentru ţările candidate va fi probabil adoptarea corpului de legi al UE, "acquis communautaire”, care ar putea "să oprească creşterea şi să sporească ratele şomajului".

Raportul subliniază că regulamentul UE a fost conceput pentru democraţii sociale bogate cu sisteme cuprinzătoare de asigurări sociale şi va fi probabil inadecvat pentru ţările din Europa centrală, mai sărace, dar în rapidă dezvoltare.

Ţările candidate au însă nevoie de reguli pentru economia de piaţă, iar autorii raportului cred că există avantaje în adoptarea unor reguli prestabilite, cum este “acquis communautaire", deşi aceste reguli sunt "un set mai puţin decât optimal de reguli pentru ţările aflate la mijlocul fazei de lansare a creşterii economice” . Cu toate acestea, integrarea Est-Vest în Europa va extinde oportunităţile ţărilor candidate, chiar şi mai mult decât pe cele ale UE. În consecinţă, conchide raportul, integrarea va avea un impact procentual mai mare asupra PIB al ţărilor candidate, chiar şi fără efectuarea unor estimări oficiale.

· Raportul argumentează rezonabil şi detaliat că încercarea de estimare a costurilor lărgirii pentru UE este la fel de dificilă ca şi calcularea beneficiilor 
pentru economiile ţărilor candidate. Ce reiese clar din toate scenariile şi modelele examinate de autori (inclusiv costurile estimate făcute de alţii) este că statele membre ale UE vor realiza unele beneficii în schimbul cheltuirii unor sume de bani relativ mici. Dar beneficiile prevăzute pentru ţările candidate sunt enorme conform standardelor unor modele simulate, similare”. Efectele lărgirii asupra ţărilor candidate sunt diferite în funcţie de scenariul folosit.

Candidate “sunt deja dornice să adere la UE din motive geopolitice aşa că ardoarea cu care doresc aderarea rapidă nu va fi probabil afectată nici măcar de posibilitatea unui semnificativ impact economic negativ dar acelaşi lucru se poate spune despre UE, iar UE este cea care va decide calendarul lărgirii... UE s-a angajat să primească, în cele din urmă ţările candidate, dar percepţia sa privind marile costuri economice ale lărgirii spre Est pare să o fi făcut să nu dorească grăbirea procesului lărgirii' , avertizează raportul. Deşi raportul nu poate determina cum va fi împarţit beneficiul total între actualele 16 state membre ale UE, unele calcule rapide arată că el va fi distribuit inegal.

Raportul susţine că beneficiile care vor reveni Germaniei, Franţei şi Marii Britanii reprezintă peste două treimi din totalul estimat ce va fi câştigat de statele membre ale UE. Dar ţinând seama de mărimea Germaniei şi de dominaţia ei in sectoarele UE, care, potrivit estimărilor raportului, se vor dezvolta cel mai mult (echipamentul pentru transporturi şi bunurile fixe), nu este surprinzător că acesteia îi revine o treime din total.

Se anticipează că Franţei şi Marii Britanii le vor reveni, fiecăreia, peste 10%, ceea ce nu este surprinzător dacă se ţine seama de mărimea lor şi de compoziţia sectorială a economiilor lor.

Spaniei îi revine o parte importantă din beneficiile sectorului de consum, datorită preţurilor mai scăzute. Toate celelalte state membre vor primi sub 5% din totalul beneficiilor.

Portugalia, conform raportului, este singurul stat membru al UE, care ar putea pierde, din motive economice specifice reflectând marea dependenţă a acestei ţări de produsele textile - sector care va fi cel mai mult afectat de lărgire, potrivit prognozelor raportului. Pierderea estimată a Portugaliei este însă atât de mică, încât autorii raportului spun că cel mai bine este să se considere zero.

Costurile bugetului UE "au căpătat o proeminenţă disproporţionată în dezbaterea publică asupra lărgirii spre Est”, declară raportul, care subliniază că, deşi ele sunt importante din punct de vedere politic, unele estimări exagerate au declanşat reacţii ostile. Foarte adesea, aceste calcule sunt bazate pe presupuneri şi prognoze dubioase. Ţinându-se seama de faptul că bugetul UE are în sine un aspect complex şi care creează confuzie, probabil că cel mai bine este ca problema să fie complet evitată.

Cele două părţi ale bugetului aflate în pericolul cel mai probabil de a fi afectate - Politica Agricolă Comună (PAC) şi fondurile structurale - vor suferi probabil doar pierderi minore. Deşi estimarea PAC la ţările candidate este complexă, lipsa de date precise privind fermele din Europa centrală şi schimbarea rapidă, caracteristică agriculturii din această regiune, fac, în mod corespunzător, ca gama estimărilor privind costurile să fie mai largă.

În privinţa fondurilor structurale, raportul subliniază că economiile ţărilor candidate nu vor fi capabile să absoarbă nivelul estimativ de fonduri structurale pentru care ar putea fi eligibile. De asemenea, necesitatea ca guvernul unei ţări să contribuie cu fonduri egale celor acordate de UE este şi ea problematică, din cauza sumelor relativ mici pe care Europa centrală le va putea destina fondurilor structurale. Este de asemenea probabail ca PAC şi fondurile structurale să fie supuse anumitor reforme înaintea lărgirii, multe din estimările făcute până în prezent devenind astfel irelevante.

Potrivit raportului, concluzia covărşitoare a studiilor sale asupra costurilor şi beneficiilor lărgirii este că va fi "o afacere fenomenal de bună" pentru actualii 15 membri ai UE. Lăsând la o parte întrebările privind momentul realizării beneficiilor şi costurile bugetare, precum şi lista ţărilor din primul val al lărgirii, costurile nete - transferuri de fonduri, minus beneficii - ar trebui să fie undeva intre zero şi 8 miliarde de ECU. Până şi limita superioară a acestei game reprezintă circa 0,01 % din PIB al celor 15 state membre ale UE. Este un cost extraordinar de scăzut, ţinându-se seama de caracterul istoric al sarcinii din Europa centrală", conchide raportul.

Pe de altă parte, apartenenţa la UE va fi "enorm de avantajoasă" pentru ţările candidate. "Chiar şi fără a se lua in considerare transferurile şi chiar limitându-ne la scenarii prudente, apartenenţa la UE va spori veniturile reale ale unei ţări candidate cu 2,5 miliarde de ECU, la valoarea din 1992. Adăugănd transferurile de fonduri pentru agricultură şi fondurile structurale, totalul se ridică la circa 23 miliarde de ECU, potrivit unor estimări mai puţin prudente.

Importanţa aderării la UE pentru ţările candidate este însă mult subestimată de aceste calcule. O mare parte a progresului în tranziţia din Europa centrală a fost determinată de perspectiva unei lărgiri neîntârziate spre Est.

Necesitatea satisfacerii criteriilor de aderare de la Copenhaga şi a adoptării legislaţiei UE a ajutat toate guvemele din Europa Centrală să reziste apelurilor, motivate de interesele speciale, de a adopta o politică nepotrivită... Este demn de menţionat că ţările candidate cele mai dornice să adere cât mai repede la UE sunt cele care au progresat cel mai rapid.

Întârzierea începerii negocierilor de aderare ar putea avea efecte deosebit de negative asupra economiei şi societăţii din ţările candidate; conchide raportul.

3. FLEXIBILITATEA

UN NOU CONCEPT ÎN MODUL DE A ACŢIONA A UNIUNII EUROPENE

Flexibilitatea a devenit un cuvînt cheie în negocierile pentru revizuirea Tratatului de la Maastricht, la fel cum subsidiaritatea a fost un concept central în cadrul negocierilor pentru Tratatul de la Maastricht. Discutarea subsidiarităţii a permis evitarea implicaţiilor controversate ale federalismului, iar acum flexibilitatea permite ocolirea noţiunilor nedorite privind o Uniune Europeană (UE) cu două viteze.

Termenul de flexibilitate se referă, de fapt, la două situaţii, în contextul Conferinţei Interguvernamentale (CIG), care revizuieşte Tratatul de la Maastricht, termenul desemnează o situaţie în care un grup de ţări sunt dornice şi pregătite să adopte un anumit aspect al integrării, în timp ce partenerii nu vor să o facă.

Dar flexibilitatea este un termen potrivit şi pentru o abordare generală care caracterizează procesul de integrare - disponibilitatea faţă de dificultăţile unuia sau mai multor state membre prin acordarea unor derogări sau a unor perioade de timp diferite pentru eliminarea treptată a excepţiilor.

CE ÎNSEAMNĂ DE FAPT FLEXIBILTATE?

Dezbaterea privind flexibilitatea a dat naştere unui nou curent de jargon european. Cele mai uzitate fraze şi expresii sunt următoarele:

Europa a la carte

Este perceput, în general ca un termen negativ. Imaginea unui meniu este folosită pentru a ilustra ideea că statele membre aleg domeniile de politică ale UE, la care vor să participe.

Conceptul a fost cel mai des asociat cu guvernul fostului premier britanic John Major. A fost unul din strigătele de luptă favorite ale din ce în ce mai zgomotoasei aripi eurosceptice a guvernului conservator în timpul administraţiei 1992-1997. Abordarea este respinsă de Comisie deoarece contravine spiritului tratatelor şi este anticomunitară.

Cooperare intensificată

Iniţial o propunere franco-germană, această idee sugerează că acele ţări care doresc să meargă înainte în anumite domenii trebuie să aibă posibilitatea de a o face. Se crede că cel mai probabil grup ce va forma această avangardă va fi format din primul val de state membre care vor adopta moneda euro în 1999.

În orice caz, Franţa şi Germania vor fi, aproape sigur, forţa motrice. Domeniile posibile în care s-ar putea folosi cooperarea intensificată includ justiţia şi afacerile interne, politica externă şi de securitate comună şi, în primă instanţă, doar domeniile care sunt guvernate de decizii unanime.

Abordarea a fost foarte criticată de Marea Britanie, care susţine că toate statele membre trebuie să-şi păstreze dreptul de a se opune prin veto tuturor măsurilor venite să adâncească integrarea.

 

Nucleu dur

Dacă flexibilitatea este prezentată ca unul din principiile călăuzitoare ale integrării europene, atunci, prin definiţie, anumite state vor deveni mai integrate decât altele. În timp ce statele mai circumspecte, cum ar fi Marea Britanie şi Danemarca, vor dori să frâneze orice iniţiative spre ceea ce ele califică drept federalism, alte state sunt dornice să meargă înainte.

Se acceptă îndeobşte că Franţa şi Germania vor fi cele două mari state membre care vor împinge acest al doilea grup înainte, grup care - deoarece se află in centrul unei UE în evoluţie - a fost numit nucleu dur.

 

Geomerie variabilă

Acest concept este strâns legat de ideea unei Europei ŕ la carte. Partizanii acestui concept argumentează că, pe măsură ce Uniunea evoluează şi primeşte un număr din ce în ce mai mare de state membre va deveni din ce în ce mai dificil ca toate ţările să fie de acord cu toate aspectele politicii.

Principiul geometriei variabile permite unui stat membru să coopereze cu o parte sau cu toţi partenerii europeni în anumite aspecte ale politicii şi să se abţină de la altele. Cum se întîmplă şi în cazul conceptului a la carte, partizanii integrării europene tradiţionale, inclusiv Comisia, au argumentat că geometria variabilă este inerent anticomunitară şi se opun iniţiativelor menite să introducă acest concept.

 

Cercuri concentrice

Legat de cooperare intensificată şi de nucleul dur, acest concept prezentat iniţial de Franţa - încearcă să descrie tipul de flexibilitate pe care l-ar creea UE. În centru va fi nucleul integraţioniştilor devotaţi. Aceştia vor fi înconjuraţi de diferite cercuri de state care vor deveni treptat mai puţin integrate, pe măsură ce se îndepărtează de centru.

Partizanii acestui concept susţin că este singurul mod care va permite Uniunii să funcţioneze, pe măsură ce se lărgeşte pentru a primi întâi statele candidate şi apoi, în viitor, alţi posibili noi candidaţi.

·Opţiunea de neaderare la numite politici (opt out)

O practică deja existentă iniţiată de Marea Britanie şi Danemarca în timpul negocierilor de la Maastricht. Ambele au obţinut derogări privind aderarea la moneda unică, şi Marea Britanie a reuşit, de asemenea, să evite semnarea capitolului social al tratatului, dar noul guvern laburist a semnat acest capitol.

Potrivit acestui acestui concept, statele membre pot opta să nu semneze legi, dacă nu doresc să o facă, dar li se permite să rămână membre cu drepturi depline ale UE. Criticii sunt de părere că dacă practica va fi larg acceptată, va submina principiile fundamentale ale UE.

 

III. UE - BILANŢ ŞI PERSPECTIVE

TRATATUL DE LA AMSTERDAM

Tratatul de la Amsterdam semnat de miniştrii de externe ai celor 15 ţări membre ale Uniunii Europene la 2 octombrie 1997 în cadrul unei ceremonii organizate la Palatul regal din capitala Olandei, consfinţeste concluziile Conferinţei Inter-guvernamentale (CIG) desfăşurată de-a lungul a 15 luni: martie 1996- iulie 1997. Tratatul este semnat la 5 ani de la adoptarea Tratatului de la Maastricht.

Sarcina acestui tratat a fost definită destul de clar de către Consiliul European la întâlnirea de la Corfu din 1994: “Conferinţa Inter-guvernametală din 1996 trebuie să creeze condiţiile instituţionale pentru asigurarea funcţionării adecvate a Uniunii lărgite, iar acest lucru trebuie să se producă înainte de debutul negocierilor de aderare:

Fară de scopul propus, Conferinţa inter-guvernamentală nu şi-a îndeplinit menirea şi poate fi considerată un semi-eşec. În fond, reforma instituţională necesară pentru ca o uniune cu aproape 30 de membri să lucreze eficient n-a fost realizată.

Temele principale propuse pentru Conferinţa inter-guvernamentală:

Conferinţa şi-a propus să răspundă provocărilor interne şi externe cu care va fi confruntată Uniunea în următorii ani:

· Viitoarea lărgire a Uniunii, o misiune istorică şi o mare oportunitate pentru Europa reprezintă o provocare multidimensională;

· Globalizarea economiei şi efectele asupra locurilor de muncă;

· Competitivitatea şi crearea de locuri de muncă în cadrul Uniunii;

· Terorismul;

· Traficul de droguri şi crima organizată internaţională; 

· Presiunea imigraţiei;

· Dezechilibrele ecologice

Odată cu reforma instituţiilor care trebuie să răspundă cerinţelor unei Uniunii lărgite, Conferinţa şi-a propus să susţină esenţa construcţiei europene care trebuie să prezerve şi să dezvolte următoarele trăsături:

- democraţie; - eficienţă; - solidaritate; - coeziune; - transparenţă; - subsidiaritate.

Consiliul European, format din cei 15 şefi de stat, a propus, ţinând cont de sugestiile Grupului de reflecţie, şi fără să prejudicieze eventualele subiecte care ar putea fi ridicate în timpul Conferinţei, următoarele teme:

1. O Uniune mai apropiată de cetăţeni

Consiliul European a cerut CIG să-şi concentreze activitatea pe ideea că cetăţenii se află în miezul construcţiei europene.

Într-un spaţiu al libertăţii de mişcare a oamenilor, mărfurilor, capitalurilor şi serviciilor, cum este cel al Uniunii, exerciţiul acestor drepturi trebuie să fie acompaniate de o protecţie adecvată.

În acest sens, Conferinţa era chemată să producă rezultate adecvate, în principal referitoare la următoarele probleme:

- Folosirea unor metode şi instrumente mai bune în cadrul obiectivelor definite;

- Asigurarea unei protecţii mai bune a cetăţenilor Uniunii împotriva crimei internaţionale, în particular, împotriva terorismului şi a traficului de droguri;

- Dezvoltarea unor politici coerente şi eficiente în ceea ce priveşte azilul, imigrarea şi vizele;

- Clarificarea viziunilor diferite asupra controlului parlamentar şi jurisdicţional al deciziilor UE în domeniul justiţiei şi a afacerilor interne.

Lupta împotriva şomajului a fost definită ca o sarcină prioritară. Pentru obţinerea unor mai bune oportunităţi pentru locuri de muncă se definea ca necesară o politică economică orientată spre stabilitate, o mai mare competitivitate şi creştere sănătoasă prin desăvârşirea pieţei unice şi implementarea criteriilor de convergenţă pentru realizarea uninunii monetare şi economice;

Conferinţa era chemată să abordeze şi problema compatiblităţii dintre competiţie şi principiile accesului universal la serviciile esenţiale în interesul cetăţeanului;

· O altă preocupare a cetăţenilor Uniunii este legată de un mediu sănătos şi durabil. De aceea Conferinţa şi-a propus să realizeze o protecţie mai eficientă şi mai coerentă a mediului la nivelul Uniunii:

· Conferinţa era chemată să asigure o mai bună aplicare a principiului subsidiarităţii

2. Reforma instituţiilor

· S-a subliniat necesitatea de a găsi cele mai bune mijloace care să asigure funcţionarea instituţiilor europene cu mai multă eficienţă, coerenţă şi legitimitate Conferinţa şi-a propus să examineze:

- Cele mai bune mijloace de a simplifica procedurile legislative şi de a le face mai clare şi mai transparente;

- Posibilitatea de lărgire a domeniului de aplicare a codeciziei;

- Problema rolului Parlamentului European dincolo de puterile legislative, precum şi componenţa şi procedura de alegere a lui;

· Conferinţa şi-a propus să examineze cum şi în ce măsură parlamentele naţionale ar putea contribui mai mult la sarcinile Uniunii;

· in ceea ce priveşte Consiliul, a cărui funcţionare trebuie îmbunătăţită, Conferinţa Inter-guvernamentală şi-a propus să studieze problema extinderii votului majoritar, ponderea voturilor şi pragul pentru luarea deciziilor cu majoritate calificată;

· Conferinţa trebuia să examineze felul cum Comisia îşi indeplineşte sarcinile cu mai multă eficienţă, avănd în vedere compoziţia ei şi ţinând cont de reprezentativitatea ei;

· Conferinţa trebuia să ia în discuţie dacă şi cum să îmbunătăţească rolul şi funcţioanarea Curţii Europene de Justiţie şi Curtea Auditorilor;

· Şefii de state au cerut Conferinţei să examineze dacă şi cum să se introducă reguli fie de natură generală, fie pentru domenii specifice cu scopul de a permite unui anumit număr de state membre să dezvolte o cooperare întărită, deschisă tuturor, compatibilă cu obiectivele Uniunii, conservând în acelaşi timp acquis communautaire, evitând discriminarea şi distorsiunile induse de competiţie şi respectând cadrul instituţional unic (vezi conceptul de flexibilitate).

3. Întărirea capacităţii de acţiune externă a Uniunii

· Uniunea Europeană şi-a propus ca obiectiv implementarea unei politici comune externe şi de securitate, incluzând şi eventuala conturare a unei politici de apărare comune care ar putea în timp să conducă la o apărare comună. Realizarea acestor obiective necesită:

- Identificarea principiilor şi domeniilor politicii externe comune;

- Definirea acţiunilor necesare pentru promovarea intereselor Uniunii în aceste domenii şi potrivit acestor principii;

- Stabilirea procedurilor şi structurilor destinate să permită luarea deciziilor într-o manieră mai eficientă şi în timp adecvat, în spiritul loialităţii şi solidarităţii mutuale;

- Acordul privind clauzele bugetare corespunzătoare;

· Conferinţa era chemată să studieze oportunitatea înfiinţării unei noi funcţii specifice care să ofere Uniunii posibilitatea de a se exprima intr-o manieră mai vizibilă şi coerentă printr-o voce şi faţă mai perceptibilă;

· Conferinţa şi-a propus să abordeze chestiunea definirii mai clare a relaţiei dintre UE şi UEO;

· Alt obiectiv enunţat al Conferinţei era cel legat de îmbunătăţirea capacităţii operaţionale disponibile pentru Uniune.

În concluzie, Conferinţa Interguvernamentală era convocată cu scopul de satisface nevoile şi aşteptările cetăţenilor săi, concomitent cu dezvoltarea procesului construcţiei europene şi pregătirea Uniunii pentru viitoarea lărgire.

Practic, obiectivele Conferinţei n-au fost îndeplinite decât într-o măsură nesemnificativă. În timpul întregii perioade de desfăşurare a Conferinţei, interesele divergente ale statelor membre, precum şi lipsa de entuziasm privind extinderea Uniunii, au condus la discuţii sterile cu eficienţă redusă.

Tratatul de la Amsterdam - un semi-eşec

Tratatul de la Amsterdam semnat de cei 15 miniştri de externe ai statelor Uniunii Europene, este un eşec pe planul reformelor instituţionale, chiar dacă permite progrese timide în ceea ce priveşte piaţa muncii şi coperarea juridică şi poliţienească.

Reformele instituţionale:

Cei 15 au renunţat să reformeze imediat instituţiile europene în trei chestiuni cheie: reducerea numărului comisarilor europeni, o nouă repartiţie a ponderii voturilor între statele mici şi mari în cadrul Consiliilor de Miniştri, şi creşterea numărului de situaţii adoptate cu majoritate calificată.

Aceste reforme sunt de neocolit dacă se vrea evitarea paralizării instituţiilor europene, într-o Uniune Europeană extinsă la 20 sau 25 de membri, după aderarea ţărilor Europei de Est şi a Ciprului în următorul deceniu.

Belgia, Franţa şi Italia au cerut într-o declaraţie anexă la Tratat ca reforma instituţiilor să aibă loc înaintea aderării noilor state, dar declaraţia nu are forţă juridică.

Germania a refuzat să se alăture acestei iniţiative deoarece se teme de o întârziere a debutului negocierilor de aderare cu ţările Europei de Est şi Cipru, care trebuie să înceapă o dată cu anul 1998.

Dreptul de veto

Regula adoptării deciziilor cu unanimitate de voturi rămâne valabilă pentru deciziile importante din domeniul politicii externe, fiscalităţii, dreptului de azil şi imigrării.

Întărirea cooperării

Teoretic, aceasta constituie unul dintre progresele cele mai importante ale Tratatului de la Amsterdam. Ea permite statelor membre ale UE, care doresc o integrare cât mai rapidă, să meargă înainte fără să le aştepte pe cele care sunt ezitante. Tratatul autorizează un nucleu de minimum opt state ale UE să înceapă cooperarea întărită în domeniile afacerilor comunitare, ale justiţiei şi poliţiei.

Cu toate acestea, o clauză, adoptată la iniţiativa Marii Britanii, permite statelor membre să refuze cooperarea întărită în numele "interesului naţional". Acest concept al cooperării întărite nu va putea fi aplicat în problemele bugetare, în privinţa politicilor europene (agricolă, fonduri structurale, comercială, transporturi), pieţei unice şi a tot ceea ce înseamnă cetăţenie a Uniunii Europene.

În fine, politica externă şi de securitate comună rămâne complet în afara domeniului cooperării întărite.

În fapt, conceptul va fi aplicat doar cooperării judiciare şi poliţieneşti ca şi educaţiei şi culturii.

Apărare şi buget

Integrarea Uniunii Europei Occidentale (UEO), unica organizaţie europeană competentă în materie de apărare în Uniunea Europenă, rămâne punct mort. Cu toate acestea UE va putea face apel la UEO pentru misiunile de menţinere şi restabilire a păcii ca misiuni umanitare.

Politica socială şi a muncii

Principalul progres realizat în Tratat este noul capitol consacrat pieţii muncii şi instituirii unei coordonări mai bune între politicile naţionale de luptă împotriva şomajului. Acesta prevede şi posibilitatea finanţării măsurilor de promovare şi a proiectelor pilot de creare a locurilor de muncă, folosind fondurile comunitare. Nu se pune problema însă ca UE să finanţeze masiv cu ajutoare bugetare pentru forţa de muncă.

Protocolul social a fost inclus în noul Tratat cu deplina participare a Marii Britanii, chiar de la intrarea lui în vigoare (vechiul guvern conservator se opunea). Se va organiza o reuniune la nivel european pe această temă.

Justiţia şi afacerile interne

Politica de imigrare şi de azil, până la viitoarea conferinţă interguvernamentală, va rămâne în competenţa comunitară. Dar timp de cel puţin 5 ani deciziile vor trebui luate cu unanimitate. Această "comunitarizare” la termen se aplică şi acordurilor de la Schengen, privitoare la abolirea frontierelor interne dintre cei 15.

Un comentariu al revistei Europolitique

Semisuccesul Amsterdam

Mai puţin ambiţios decât tratatul de la Maastricht, Tratatul de la Amsterdam ar trebui să întâmpine mai puţine obstacole pe parcursul ratificării parlamentare.

Totuşi punerea în aplicare a uniunii economice şi monetare, elaborarea unei politici externe şi de securitate comune, cooperarea în domeniul justiţiei şi afacerilor interne (imigrarea, problema vizelor) nu va face uşoară ratificarea Tratatului. De asemenea Tratatul nu desemnează arhitectura Uniunii lărgite, obiectiv ce a fost încredinţat Conferinţei Inter-guvernamentale. Negocierile asupra reformei instituţionale au fost expediate în preajma viitorului val de extindere.

- Decizia prin majoritate parlamentară menită a evita paralizarea luării deciziilor a fost limitată de intransigenţa cancelarului Helmuth Kohl.

- Cooperarea întărită care trebuia să permită unui grup restrâns de ţări să aprofundeze reformele fără a fi blocate de cele ce nu pot sau nu vor, a devenit un instrument aproape inutilizabil.

- Progresele în domeniul politicii exteme şi de securitate comună sunt modeste (chiar dacă procedurile au fost simplificate), nerăspunzându-se sfidărilor cu care Uniunea este confruntată.

-Nu s-a manifestat nici un progres în politica comună de apărare. Reforma celui de-al treilea pilon (justiţie, afaceri interne) - o mare ambiţie a CIG - întâmpină dificultăţi datorită multiplelor derogări ce nu permit "comunitarizarea” regulilor minimale asupra imigrării şi politicii acordării azilului.

La Amsterdam egoismele naţionale au prevalat asupra interesului comunitar: Declaraţia propusă de Belgia, Franţa şi Italia ce subliniază necesitatea ca reformarea instituţiilor să se facă înaintea începerii negocierilor de aderare cu Ciprul şi ţările Europei centrale şi de est - a avut puţin ecou, dovadă că mentalităţile nu au evoluat încă două luni şi jumătate de la Amsterdam.

Totuşi acest tratat, deţine un potenţial care, dacă este bine exploatat poate îmbunătăţi imaginea Europei în faţa opiniilor publice:

- introducerea unui capitol despre locurile de muncă ce ar declanşa o apropiere a celor 15 în problema şomajului;

- integrarea protocolului social de la Maastricht cu reguli minimale de protecţie socială

- întărirea măsurilor de mediu şi întărirea sănătăţii publice;

- întărirea puterilor legislative ale Parlamentului European care suferă un deficit democratic după Maastricht şi a celor ale Preşedintelui Comisiei Europene.

Un acord se impune, pentru că un eşec ar răsturna complet agenda europeană şi procesul de extindere spre est.

Cauzele semieşecului de la Amsterdam sunt multiple:

· Una este conjuncturală şi se referă la calendar: negocierile asupra revizuirii Tratatului de la Maastricht au venit prea devereme în raport cu capacitatea comunităţii de a asimila (digera) Uniunea Europeană şi de a se redresa după traumatismele provocate de ratificarea Tratatului.

· Calendarul electoral din ţările membre presează chiar dacă viitorul Europei nu poate fi dictat de cerinţele electorale naţionale. Oamenii care l-au însoţit pe cancelarul Helmuth Kohl în epopeea Maastricht nu mai sunt pe scena politică: Francois Mitterand, Felippe Gonzales, Guiliano Andreotti.

· Victoria socialiştilor francezi în alegerile legislative din iunie 1995 a produs defazări în tandemul franco-german într-un moment crucial: discuţiile asupra monedei unice.

· Politica Marii Britanii a lui Tony Blair n-a prins încă contur în "cenaclul european".

· Italia a devenit puţin câte puţin un interlocutor, dar n-a atins încă maturitatea.

· Ţările din sud - Spania, Portugalia şi Grecia vizează UEM şi pregătesc lupta pentru ajutoarele date ţărilor lor.

· Ţările nordice arată un interes prioritar lărgirii Uniunii, iar ţările Benelux sunt divizate asupra reformei instituţiilor.

E puţin probabil ca relansarea construcţiei europene să intervină înaintea alegerilor legislative din Germania din septembrie 1998.

 

AGENDA 2000

Comisia Europeană a adoptat la 15 iulie 1997, la Strasbourg, Agenda 2000, document care deschide porţile Uniunii Euroepene pentru 5 ţări din Europa centrală şi de est şi pentru Cipru, fără mărirea bugetului comunitar, graţie economiilor efectuate în cadrul PAC (Politica Agricolă Comună).

Documentul de 1150 de pagini - intitulat şi "Pachetul Santer", după numele preşedintelui Comisiei Europene - a fost prezentat oficial deputaţilor europeni aflaţi în sesiune la Strasbourg. EI prevede deschiderea negocierilor de aderare cu 5 ţări din est (Ungaria, Polonia, Republica Cehă, Slovenia şi Estonia) şi cu Ciprul la începutul anului 1998.

Cele 5 ţări din Europa centrală şi de est menţionate pentru extinderea UE şi-au exprimat satisfacţia în legătură cu această decizie, deşi câteva dintre ele au admis că au încă multe lucruri de făcut pentru a întruni criteriile de aderare.

În document se precizează “Nici o ţară candidată nu îndeplineşte în momentul de faţă cele două criterii economice stabilite de liderii Uniunii Europene, dar unele ar trebui să fie capabile de aceasta în câţiva ani”. În total, zece ţări din Europa centrală şi de est candidează pentru aderarea la Uniunea Europeană.

În ceea ce priveşte ţările respinse în primul tur, Comisia a estimat că Slovacia nu întruneşte condiţiile politice pentru începerea imediată a negocierilor de aderare. Respingerea României, Bulgariei, Lituaniei şi a Letoniei a fost motivată de Comisie prin faptul că în aceste ţări condiţiile economice sunt insuficiente.

La Bucureşti, guvernul a criticat decizia prin care România este lăsată pe dinafară, afirmând că o extindere în valuri ar fi "artificială şi discriminatorie” şi apreciind că toate statele candidate ar trebui să înceapă negocierile în acelaşi timp.

În declaraţia guvernului român se menţiona: "Suntem de părere că ar trebui evitată o strategie de extindere în valuri. Aceasta ar crea noi divizări care ar împărţi statele candidate într-un mod artificial şi discriminatoriu".

Pentru ca această extindere să nu exercite o influenţă negativă asupra finanţelor UE, Comisia a propus efectuarea de economii în două domenii, şi anume în cel al Politicii Agricole Comune şi în cel al ajutoarelor distribuite prin intermediul fondurilor structurale. Aceste două servicii bugetare absorb numai ele 80 % din bugetul european, care se ridică la 81 ,6 miliarde de ECU (94 de miliarde de dolari).

Comisia prevede astfel o reducere a ajutorului acordat agricultorilor şi ieşirea din cercul marilor beneficiari ai fondurilor structurale a anumitor regiuni precum Corsica sau Irlanda.

Pe de altă parte "Agenda 2000" prevede că statele membre trebuie să efectueze, înainte de anul 2000 o reformă a instituţiilor europene, fapt ce nu s-a reuşit cu ocazia summit-ului din luna iunie de la Amsterdam. Statele membre trebuie să soluţioneze chestiuni spinoase, adică problema majorităţii necesare pentru luarea unor decizii (unanimitate, majoritate simplă sau calificată) şi a ponderii voturilor în cadrul consiliilor europene de miniştri.

Potrivit Comisiei Europene, noile state membre nu vor putea intra în UE decât începând cel mai devreme cu anul 2002. negocierile vor debuta în ianuarie 1998.

Dezbateri privind costurile extinderii

Extinderea către Est a Uniunii Europene preconizată pentru începutul secolului următor a intrat aparent într-un impas la 16 septembrie în urma disputelor dintre partenerii blocului în privinţa modului de a suporta cheltuielile.

Miniştrii au desfăşurat primele discuţii de substanţă cu privire la proiectul politic "Agenda 2000" dat publicităţii în iulie de Comisia Europeană, potrivit căruia numai cinci din cele zece ţări aspirante din fostul bloc sovietic sunt calificate să participe anul viitor la negocierile de aderare.

Discuţiile din 16 septembrie au fost însă umbrite de ameninţarea unui dezacord între cei ce consideră că contribuie deja cu prea mult la bugetul UE şi acei beneficiari care se tem că li se vor diminua veniturile din fondurile de la Bruxelles. În plan secund, statele membre erau divizate în privinţa demarării negocierilor din 1998 numai cu un grup de ţări aspirante sau cu toate cele ce doresc să adere la blocul celor 15.

La întâlnirea miniştrilor de finanţe ai UE ce a avut loc la Luxembourg la începutul lui septembrie, Germania şi Olanda au arătat clar că, potrivit calculelor lor, au deja contribuţii prea mari la “coşurile” Bruxelles-ului. Spania şi alte membre ale UE îndeosebi cele din sud, state ce sunt beneficiarele curente ale bugetului UE potrivit schemelor de sprijin regional şi agricol, au subliniat că nu sunt de acord cu nici o rearanjare a programelor de finanţare existente.

Comisia Europeană a declarat deja că nu doreşte ca totalul cheltuielilor UE să depăească 1,27% din PIB-ul blocului în perioada 2000-2006, considerând că astfel costurile lărgirii ar fi acoperite.

Comisia a recomandat Polonia, Republica Cehă, Ungaria, Slovenia şi Estonia ca fiind suficient pregătite ca să se alăture Ciprului la deschiderea negocierilor de aderare, gest care se înscrie în cel mai ambiţios plan de extindere a Uniunii Europene de până acum. Cu toate acestea, Suedia face demersuri pentru începerea convorbirilor şi cu Letonia, Lituania, Slovacia, România şi Bulgaria.

"Este riscant să împărţim ţările în categorii diferite încă înainte ca negocierile să fi început”, le-a spus colegilor săi Lena Hjelm-Wallen, ministrul de externe al Suediei. Italia, Danemarca şi Grecia au afirmat că s-ar putea să conteste lista de invitaţi a Comisiei la summit-ul din decembrie de la Luxembourg, când se aşteaptă o decizie finală din partea liderilor UE.

Încercând să consoleze cele cinci ţări dezamăgite, care au fost apreciate de către Comisie ca nepregătite pentru a începe convorbirile, ministrul de externe al Luxembourgului, Jacques Poos, a declarat că ele nu au fost abandonate, şi că, dacă performanţele lor se vor ameliora, ar putea să adere la bloc chiar înaintea celor cinci alese. "O ţară care începe negocierile de extindere mai târziu poate să devină membră înaintea altora", a subliniat Poos la o conferinţă de presă.

Dezbaterea asupra extinderii coincide cu îndelung aşteptatele reforme ale politicilor bugetară şi agricolă ale blocului, amândouă fiind considerate cruciale pentru desfăşurarea fără probleme a extinderii.

Statele aspirante sunt atât sărace cât şi dependente de agricultură.

Mărirea numărului de state membre va necesita totodată restructurări majore ale instituţiilor greoaie ale UE, dacă se doreşte evitarea blocajelor în luarea deciziilor.

Franţa, Belgia şi Italia doresc ca reformele în ce priveste structura de putere a blocului să avanseze înainte de extindere, dar chiar în acest domeniu reformele au fost amânate de liderii UE care, la summit-ul din iunie de la Amsterdam, au stabilit să nu iniţieze schimbări la scară mare până la sosirea "primului val" al lărgirii.

Între timp, întreaga dezbatere asupra extinderii, inclusiv reformele instituţionale, bugetare şi agricole, trece pe locul secund, prioritatea politică fiind, pentru toate ţările membre, preconizata uniune economică şi monetară. "Cea mai importantă prioritate este EURO", a declarat un diplomat francez.

În luarea deciziei n-au contat, nici avertismentele analiştilor care consideră că o astfel de ruptură ar putea crea o nouă ordine a "învingătorilor” şi "învinşilor" într-o regiune vulnerabilă din punct de vedere politic. Mai presus de toate au fost interesele "celor mari", iar Suddeutsche Zeitung le-a prezentat cât se poate de limpede. “Lărgirea UE, scria nu demult ziarul german, nu este o simplă plimbare spre Est, în armonie şi voie bună, când toată lumea se felicită de sfâşitul divizării politice a Europei".

Într-o comunitate, care ajunge astfel la 370 la 450 milioane de persoane, se pune cu insistenţă problema viitoarei repartiţii a puterii politice şi economice în cadrul LlE. Polonia, Cehia şi Ungaria constituie zona de invesţii germane.

Istoriceşte, conchide publicaţia citată, Uniunea Europeană, "cei 15" vor trebui să înlăture şi alte obstacole. Cel mai redutabil este legat de reforma instituţiilor comunitare. Lărgirea UE în actualele structuri instituţionale, create pentru doar şase state membre, ar duce în scurt timp la paralizarea activităţii sale.

În pofida declaraţiilor liniştitoare ale Executivului de la Bruxelles, observatorii europeni rămân sceptici. Ei cred mai degrabă că este vorba de o criză a ideii de extindere a UE, determinată de faptul că şi acum, la opt ani de la prăbuşirea comunismului, “cei 15" se tem să facă un asemenea pas.

Pentru mulţi dintre ei, Europa de Est constituie încă o necunoscută, iar dovada cea mai bună este programul PHARE. Dacă "cei 15” n-ar fi avut temeri, dacă ar fi fost hotărăţi să lărgească UE ar fi făcut din programul PHARE un fel de plan Marshall pentru Europa de Est. Ori programul de ajutorare al vest-europenilor nu seamănă nici pe departe cu cel al americanilor.

Abia de curând “cei 15" s-au decis să lege mai mult finanţarea Europei de Est de obiectivele reformei şi ale integrării în UE a ţărilor. După începerea negocierilor se va produce şi o restructurare a pachetului de asistenţă financiară. Unele voci din Comisie susţin că trebuie sprijinite cu precădere statele care încep negocierile pentru a se grăbi aderarea lor. Altele sunt de părere că principalii beneficieri ai ajutorului trebuie să fie cei ce n-au fost incluşi în primul val pentru a putea ajunge mai repede la masa tratativelor.

 

AGENDA 2000 ÎN DEZBATEREA PARLAMENTULUI EUROPEAN

Parlamentul European este instituţia care asigură controlul democratic al activităţii Comunităţii Europene şi participă la procesul legislativ comunitar. El s-a implicat în ultimii doi ani într-o măsură accentuată în problematica lărgirii Uniunii Europene şi a pregătirii ţărilor asociate pentru integrare, oferind un barometru asupra tendinţelor politice din cadrul UE faţă de aceste ţări.

Deputaţii europeni întrebaţi in legătură cu extinderea UE, au dat dovadă de scepticism. Unii, ca francezii cu opinii gaulliste s-au declarat decepţionaţi de faptul că negocierile nu ar urma să înceapă în acelaşi timp pentru toate ţările candidate.

Alţi deputaţi, de orientare socialistă, au estimat că este absolut necesar ca ţările candidate să respecte normele sociale ale UE, de teama de a vedea sosind în Europa Occidentală mii de est-europeni care să accepte orice fel de condiţii.

Parlamentul European a adoptat în acest sens un concept propriu privind integrarea ţărilor din Europa Centrală şi de Est (Raportul Christodoulou), care insistă pe considerente de natură economică şi financiară. În acelaşi timp, există şi un alt curent de opinie, relevat de raportul deputatului olandez Arie Ooslander, care susţine prioritatea criteriilor politice în realizarea lărgirii UE, coroborate cu criteriile economice.

"Toate ţările care au îndeplinit criteriile politice au dreptul să adere la UE. Începănd negocieri numai cu unele dintre ele ar părea ca şi când acest drept ar fi suspendat provizoriu”, a afirmat Arie Oostlander, raportor al Parlamentului European privind extinderea UE.

Ungaria, Republica Cehă şi Polonia se aşteaptă să adere la Uniunea Europeană simultan, a spus el, adăugând că nu va fi o problemă de decizie politică în câte valuri se va extinde UE".

Raportorul a afirmat că numai câteva state fac lobby în favoarea unora din candidaţii est-europeni, cum ar fi România sau ţările baltice.

El consideră că în prima fază a extinderii, UE ar trebui să se acorde prioritate statelor care reprezintă maturitate politică. "Comisia Europeană" a supraestimat rolul condiţiilor economice când a făcut distincţia între statele propuse pentru aderare', a afirmat Oostlander. El a recunoscut, însă, importanţa evoluţiei economice.

Raportorul a mai declarat că statele candidate ar putea accelera procesul de aderare prin ajustarea structurilor lor economice la cele ale Uniunii şi creşterea competitivităţii.

Oostlander nu este de acord cu argumentul conform căruia Uniunea nu are capacitatea să negocieze simultan cu zece ţări. UE n-ar trebui să negocieze cu toţi aplicanţii în toate problemele. Negocierile ar trebui să înceapă în diverse faze.

În cazul Ungariei, de exemplu, negocierile ar putea începe cu ultimul capitol, în care sunt numite sarcinile pentru perioada de tranziţie.

Oostlender a afirmat că Slovacia ar putea redeveni rapid un puternic candidat pentru aderarea la UE, dacă îşi va ajusta politica culturală şi modul de abordare, în conformitate cu standardele UE.

În prezent, în dezbatere se află un al treilea raport, care priveşte politica de securitate şi apărare a Uniunii, care pledează pentru integrarea simultană, a ţărilor candidate la Uniunea Europeană, NATO şi Uniunea Europei Occidentale (Raportul Tindemas).

În luna octombrie au continuat dezbaterile asupra Agendei 2000. Un proiect de raport al lui Fernando Moniz (PSE Portugalia) realizat în cadrul Comisiei de Relaţii Economice Internaţionale a Parlamentului European afirmă că strategia de extindere propusă de Comisia Europeană are carenţa de a preselecţiona viitorii candidaţi şi de a genera noi tensiuni între ţările candidate.

În Comisia de Agricultură şi Dezvoltare Rurală, Edouard des Places (Ed. N. Franţa) a arătat că Agenda 2000 nu prezintă perspectivele unei politici agricole comune şi dezvoltarea unui model agricol european şi nici nu menţionează condiţiile care trebuie îndeplinite de ţările candidate in sectorul agricol.

În Comisia pentru Probleme Sociale, socialistul austriac Harald Ettl avertizează asupra consecinţelor pe care le poate avea restructurarea în agricultură asupra ţărilor candidate. Acestea ar putea fi sursa unor schimbări în structura socială cu efecte de pauperizare a populaţiei.

Creştin democratul Jurgen Schorder din Comisia de Politică Regională a recomandat o apropiere prudentă şi progresivă a ţărilor candidate şi menţinerea plafonului de resurse proprii la 1,27% din PNB comunitar.

Comisia de Politică Externă a preconizat începerea globală a negocierilor de aderare cu toate ţările candidate şi a susţinut ideea de a reduce la maximum orice discriminare între ţările candidate. La baza discuţiilor a fost un document de lucru elaborat de Enrique Baron Crespo (PSE Spania) care a analizat impactul extinderii asupra politicilor UE.

La Toulouse, congresul Partidului Popular European (PPE), din care fac parte printre alţii cele mai puternice partide creştin-democrate europene arată în proiectul de rezoluţie că PPE este avocatul demarării negocierilor de aderare in 1998 "cu toate ţările ce îndeplinesc cerinţele democratice şi cu Cipru... intensitatea negocierilor şi etapele acestora vor depinde de măsura în care fiecare ţară candidată îndeplineşte cerinţele de acces. PPE împărtăşeşte opinia Comisiei, conform căreia negocieri intense ar trebui să demareze cu ţările care au făcut cele mai mari progrese..."

Consecinţa ar fi excluderea de la negocieri numai a Slovaciei, criticată adesea pentru evoluţia procesului democratic, şi demararea unui proces cu două viteze, în care practic, favoriţii pentru încheierea rapidă a cursei sunt cele cinci state numite de Comisie.

Explicaţia acestui curent de opinie se află tot în proiectul de rezoluţie, unde se oferă procesului de extindere o cu totul altă dimensiune decăt cea dezvoltată prin avizul controversat al Comisiei UE: “Într-o analiză finală, miza este securitatea întregului continent (problemele de securitate nu au fost examinate de Comisie).

Cum principalele obiective ale Uniunii sunt crearea şi menţinerea libertăţii, securităţii, stabilităţii şi dezvoltării economice însoţită de justiţie socială şi solidaritate în Europa, efectele extinderii ar trebui judecate mai întăi şi în primul rând pe baza acestor criterii”.

Spre deosebire de alte etape ale extinderii UE, factorul politic şi cel de securitate par a căpăta o importanţă din ce în ce mai mare, în dauna celui economic.

Parlamentul European a anunţat că ar dori să fie asociat la proiectul unei Conferinţe europene care să reunească toate statele candidate la aderarea la Uniunea Europeană (UE) pe perioada negocierilor. Potrivit tratatului european, Parlamentul European poate da un aviz în ce priveşte aderarea unor noi membri, ceea ce echivalează cu un drept de veto.

 

REUNIUNEA MINIŞTRILOR DE EXTERNE DIN ŢĂRILE MEMBRE ALE UNIUNII EUROPENE

"Cei 15" au convenit la 25 şi 26 octombrie, asupra unei metode de negociere a extinderii Uniunii Europene, confruntându-se totodată cu amploarea dificultăţilor privind angajarea negocierilor de aderare cu o primă serie de ţări, începând din 1998. Reuniţi în staţiunea luxemburgheză Mondorf miniştrii de externe ai Uniunii Europene au ratificat principiul negocierilor de aderare "personalizate" cu fiecare din cei 11 candidaţi la intrarea în UE (Polonia, Republica Cehă, Ungaria, Slovenia, Estonia, România, Bulgaria, Slovacia, Letonia, Lituania şi Cipru).

O amplă majoritate a "celor 15"susţine angajarea de negocieri în 1998 cu primele cinci ţări de pe listă şi cu Cipru. Or, obiectivul este de a nu crea discriminări între aceste ţări şi ceilalţi candidaţi, dând impresia că există elevi buni şi răi, în condiţiile în care toate aceste state au vocaţie de a intra în Uniune.

"Cei 15" şi-au exprimat dorinţa unei individualizări a negocierilor de aderare la Uniune, pentru că acei candidaţi care nu întrunesc condiţiile unei intrări imediate în UE să nu se simtă ofensaţi. Principiul deschiderii de negocieri cu un număr limitat de ţări (Polonia, Ungaria, Republica Cehă, Slovenia, Estonia şi Cipru), pe baza propunerilor Comisiei Europene, este acceptat de acum de o majoritate a membrilor actuali.

Rămâne de stabilit calea ce trebuie urmată pentru candidaţii ce nu au fost selectaţi imediat, inclusiv Turcia. "Trebuie să diferenţiem, fără să discriminăm", a comentat ministrul german de externe, Klaus Kinkel, precizând că nu a fost întrunită o majoritate în ce priveşte lansarea de negocieri cu toate ţările simultan.

Chiar şi în ce priveşte primele ţări reţinute pentru aderare în primul val, miniştrii au insistat asupra necesităţii unei individualizări a negocierilor. Trebuie să existe “un tratament personalizat (al fiecărei ţări în parte), nu negocieri in grup", a declarat ministrul luxemburghez de externe, Jacques Poos. “Este necesar un tratament egal, pe bază de criterii politice şi economice", a adăugat el, preconizând "faze intermediare" între abordarea Comisiei şi negocierile de aderare cu ansamblul candidaţilor.

Şeful diplomaţiei daneze, Niels Helveg Petersen s-a făcut ecoul "dezamăgirii" ţărilor neselectate pentru primul val al aderării, propus de Comisia Europeană. Pentru a evita orice discriminare sau clivaj între "primul tren de ţări" şi celălalt, Franţa a propus organizarea unei confeririţe europene care i-ar reuni pe "cei 15", plus cele 11 ţări candidate la aderare, inclusiv Turcia.

Organism de concertare în cadrul căruia toate subiectele să fie abordate fără excepţie, această conferinţă s-ar reuni în mod periodic la nivel de şefi de stat şi şefi ai diplomaţiei. Ideea lansată de Franţa ar putea evita producerea acestui clivaj.

Dar insistenţă Parisului de a integra şi Turcia a suscitat rezerve din partea statelor membre care nu s-au arătat convinse de capacitatea acestei ţări de a adera la Uniune. Astfel, Germania, Suedia şi Danemarca au cerut ca, în prealabil, autorităţile turce să dea dovadă de progrese în domeniul drepturilor omului, democraţiei şi reglementării problemei cipriote.

Turcia nu este singurul subiect de discordie între "cei 15". Ei vor trebui să ajungă, de asemenea, la o înţelegere asupra finanţării extinderii şi a reformei instituţiilor actuale, indispensabilă pentru a trece de la Europa "celor 15", la una de 21 sau 26. În această privinţă divergenţele sunt abisale, deoarece ele vizează - într-un context economic dificil - bugetele statelor membre şi suveranitatea lor naţională.

În ce priveşte finanţarea extinderii, "cei 15" vor trebui să accepte unele sacrificii şi să renunţe la avantajele oferite mai multor dintre ei prin intermediul fondurilor structurale şi Politicii Agricole Comune (PAC), sisteme ce vor trebui reformate pentru a permite o nouă repartiţie, ţinând cont de integrarea noilor membri.

"Trebuie să evităm ca ţările ce primesc ajutoare, mai puţin bogate, să fie cele care să plătească mai mult extinderea" a declarat ministrul spaniol de externe Abel Matutes. Spania, care beneficiază de fonduri structurale, doreşte ca participarea financiară a statelor la bugetul UE să nu fie limitată la 1,27% din PIB.

Or, Germania a apreciat deja că plăteşte prea mult pentru Uniune şi a cerut o reducere de 7 miliarde de mărci (aproximativ 4 miliarde de dolari) a contribuţiei sale. Mai degrabă decât o reglementare a problemei, printr-o modificare a nivelului contribuţiilor financiare, Franţa este de părere că se poate şi altfel, printr-o intervenţie asupra cheltuielilor şi a dat de înţeles că este dispusă la unele eforturi în ce priveşte PAC, în cadrul căreia ea este unul din principalii beneficiari.

Reforma instituţiilor, înainte de extindere - cerută de Franţa, Italia şi Belgia - a fost de asemenea un subiect generator de tensiuni. O revizuire a numărului comisarilor europeni şi abandonarea dreptului de veto au ridicat probleme în rândul a numeroase ţări, care se tem că îşi vor pierde unele prerogative şi că influenţa lor în cadrul UE se va reduce.

Summit-ul european din 12 şi 13 decembrie, de la Luxembourg, va trebui să desemneze primii candidaţi invitaţi să negocieze. Reuniunea nu va tranşa însă asupra cadrului financiar şi a reformei instituţionale. Ea va stabili, cel mult, “marile orientări" pe care viitoarea preşedinţie britanică va trebui să le concretizeze.

 

Concluzii

La nivelul clasei politice vest-europene şi mediile diplomatice de la Bruxelles s-au conturat, după cum se ştie, două curente de opinie privind maniera in care ar trebui să se desfăşoare procesul de lărgire a Uniunii Europene. De o parte sunt adepţii punctului de vedere exprimat de Comisia Europeană, care propune ca în 1998 să inceapă aceste megocieri în formula 5+1, performanţele celorlalţi urmând să fie reevaluate anual în vederea includerii ulterioare.

Aceştia se tem că negocierile simultane cu 11 state ar putea fi greu de realizat pentru că nu s-au mai întâlnit până acum asemenea situaţii, în care să înceapă negocieri cu mai mult de patru state. În plus, Comisia nu dispune de suficient personal calificat în acest scop. Se invocă apoi faptul că fără o perioadă mai lungă de tranziţie o serie de sectoare economice din ţările candidate ar putea fi distruse din cauza incapacităţii de a face faţă concurenţei.

Se aduce ca exemplu Germania de Est, unde, după reunificare, s-au investit sume uriaşe, fără să se ajungă încă la egalizarea nivelului economic cu partea occidentală. În plus, o eventuală redistribuire a fondurilor structurate şi a subvenţiilor agricole spre cei nou-veniţi ar provoca nelinişti în acele ţări membre care beneficiază acum de aceşti bani.

Şi, nu în ultimul rând, se vorbeşte de riscul de a ajunge la o "diluare" a construcţiei comunitare din cauza incapacităţii noilor membri de a satisface standardele şi regulile ce guvernează azi această construcţie europeană. De, cealaltă parte se situează cei care consideră că extinderea UE serveşte nu doar interesele ţărilor candidate, ci şi pe cele ale Europei de Vest, ca un răspuns necesar la mutaţiile intenrenite. În felul acesta, piaţa internă comunitară ar putea să se extindă, favorizând comerţul, investiţiile, crearea de noi locuri de muncă.

În momentul de faţă este probabil ca decizia Consiliului European din 1213 decembrie, de la Luxembourg să susţină poziţia Comisiei Europene care se bucură de sprijin din partea unor state importante.

Preşedintele Comisiei, dl. Jacques Santer, a respins acuzaţia că instituţia pe care o conduce vrea să divizeze Europa, susţinând că este încă de lucru pentru reducerea decalajelor dintre ţările asociate şi cele din UE. Iar o mascare a acestora sub o faţadă politică ar avea consecinţe grave în viitor.

La rândul său, presedintele în exerciţiu al Consiliului UE, premierul luxemburghez Jean-Claude Juncker, a declarat la 22 octombrie ca foarte probabilă ideea de a începe negocierile de aderare cu cel mai bine pregătiţi candidaţi. Aceste negocieri se vor purta bilateral, nu în grup, deoarece acest lucru ar aminti de maniera de lucru a blocului sovietic... În schimb, la Parlamentul European pare a se contura tendinţa de a susţine un start comun, cu toţi candidaţii care satisfac criteriile politice.

De altfel, Parlamentul European a demarat propria analiză privind extinderea UE, după care va propune o rezoluţie ce va fi supusă votului în plen, la începutul lunii decembrie. În acest scop au fost desemnaţi raportori pentru fiecare ţară candidată, pentru România fiind numit Pierre Bernard Reymond (creştin democrat francez), fost ministru pentru afaceri europene.

În concluzie toate ţările asociate, cu excepţia Slovaciei, îndeplinesc criteriile politice, dar nici una nu le satisface pe cele economice, aşa cum au fost stabilite la Copenhaga. De aceea, ele trebuie tratate la fel, având dreptul să antameze negocierile de aderare în acelaşi timp, durata lor putând varia în funcţie de capacitate fiecăruia de a se adapta la acquis-ul comunitar şi de a-şi dezvolta o economie capabilă să reziste presiunilor pieţei unice.

În cazul în care la Luxembourg cei 15 vor decide formula 5+1, Uniunii Europene i s-ar putea reproşa nerespectarea principiului şanselor egale, separarea artificială a candidaţilor fiind o decizie esenţialmente politică. În schimb, o diferenţiere înregistrată la sfârşitul "cursei”, determinată de neîndeplinirea criteriilor de la Copenhaga, va depinde exclusiv de ţările respective.

 

 

V. ANEXĂ

NOTE DE LA CONFERINŢA “REFORMA UNIUNII EUROPENE ŞI PERSPECTIVELE DE LĂRGIRE” 19-23 MAI 1997 – NATOLIN

POLONIA

Conferinţa s-a desfăşurat sub auspiciile agenţiei britanice non-profit Wilton Park. De asemenea, Colegiul pentru Europa de la Natolin a fost co-organizator şi gazdă a seminarului. Conferinţa s-a bucurat de prezenţa unor nume de prestigiu din lumea diplomatică, parlamentară,
financiară, bancară. Au participat înalţi oficiali implicaţi în procesul de integrare europeană atât din ţările membre, cât şi din ţările candidate, precum
şi reprezentanţi ai unor organizaţii non-guvernamentale.

Desfăşurat pe parcursul a patru zile seminarul a dezbătut probleme ale integrării şi extinderii europene, organizându-se 14 paneluri şi 4 grupuri de dezbatere.

Centrată pe tema propusă încă din titlul conferinţei - şi anume extinderea UE - dezbaterea a atins şi relaţia dintre "adâncirea" integrării şi lărgirea spaţiului comunitar spre est. Anumite aspecte ale reformei sunt independente de angajamentul pentru extindere.

Participanţii la Conferinţă au abordat în general un ton optimist determinat şi de implicarea lor în proiectul european, dar nu au lipsit şi luările de poziţie ce puneau sub semnul întrebării optimismul celor care subestimează riscurile unei abordări superficiale şi birocratice a proiectului european.

Majoritatea luărilor de poziţie s-au referit la problemele tehnice cu care se confruntă diferite sectoare ale integrării în detrimentul abordării conceptuale.

O primă concluzie trecută ca un fir roşu de-a lungul întregii conferinţe este diferenţa sensibilă de entuziasm dintre cele două încă părţi ale Europei faţă de ideea de extindere. Dacă europenii din centru şi est sunt nerăbdători să intre cât mai repede, cu drepturi depline, în clubul select al democraţiilor occidentale, cei din vest privesc chestiunea extinderii ca pe o sarcină de serviciu care nu-i încântă în mod deosebit, dar care trebuie adusă oricum la îndeplinire.

Totuşi, existenţa voinţei politice în vest reprezintă aproape o garanţie că procesul de extindere se va realiza, dar lipsa de entuziasm, precum şi complicatul proces de negociere în interiorul celor 15, cât şi între UE şi candidaţi, va frâna cu siguranţă procesul de integrare.

La ora actuală principala preocupare a politicienilor occidentali este ducerea la bun sfârşit a proiectului Uniunii economice şi monetare. Extinderea se află deocamdată pe planul doi.

A fost menţionată influenţa pe care ar putea să o aibă succesul sau eşecul proiectului monetar asupra extinderii. S-a subliniat şi existenţa unei relaţii inverse, în sensul că, din experienţa extinderilor anterioare s-a constatat că lărgirea este acompaniată şi chiar impulsionează "adâncirea” integrării.

Unii participanţi au atras atenţia asupra riscurilor pe care realizarea Uniunii monetare restrânse, cu un nucleu dur, ar putea să le aibă asupra viitorului european.

Reforma instituţiilor europene necesare pentru adaptarea Uniunii Europene la un număr de 25-30 de membri înaintează foarte încet şi practic realizarea unui compromis rezonabil nu pare posibil în viitorul apropiat. Un exemplu concludent l-a oferit negocierea, în cadrul Conferinţei Inter-guvernamentale, a procedurilor de vot din cadrul Consiliului ministerial, principala instituţie decizională din UE: deşi toţi participanţii au fost de acord cu lărgirea procedurii privind votul majoritar, întrebaţi fiecare pe rând care sunt domeniile pentru care ar fi de acord să renunţe la unanimitate, reprezentanţii statelor au oferit răspunsuri care fac imposibil acordul pentru măcar un domeniu.

De aceea, conceptul de flexibilitate are scopul de a permite statelor să avanseze mai rapid în procesul de integrare dacă doresc acest lucru, oferind în acelaşi timp posibilitatea fiecărui membru al UE să opteze pentru anumite politici comune, renunând la altele, fără să-i blocheze pe ceilalţi.

PRINCIPALELE CONCLUZII REFERITOARE LA EXTINIDERE ŞI PREGĂTIREA EI

· Procesul de integrare este un proces catalizator pentru schimbare dincolo de dimensiunile economice şi de securitate;

· Cheia apropierii de UE este creşterea economică sănătoasă şi stabilitatea potitică;

· S-a subliniat faptul că pentru succesul procesului de integrare este nevoie de îndeplinirea a trei condiţii:

- continuarea reformei;

- gestionarea sprijinului social;

- constientizarea faptului că este un proces de tip "win-win' ;

· Adaptarea legislativă reprezintă o cerinţă majoră. Trebuie urmărit, în primul rând trecerea prin parlamentele naţionale a unor legi ale căror efecte în aplicare să nu intre în contradicţie cu directivele europene;

· Armonizarea legislativă nu este o problemă juridică sau numai juridică, ci o chestiune de implementare a politicilor economice, sociale sau de mediu care rezultă din diversele Directive ale UE;

· Corecta implementare a legilor reprezintă o chestiune de maximă importanţă şi s-au constatat dificultăţi majore în această problemă chiar la ţările cele mai avansate în procesul de pre-aderare;

De aceea s-a subliniat necesitatea măririi ritmului de adoptare a legislaţiei europene de către ţările candidate şi mai ales a punerii ei in practică;

· Se recomandă în general preluarea "acquis-ului comunitar" în următoarea ordine de priorităţi: mai întâi adaptarea la piaţa unică şi realizarea cadrului pentru un comerţ liber şi apoi pe parcurs realizarea reglementărilor sociale şi ecologice. Se urmăreşte în felul acesta acomodarea rapidă la condiţiile de competitivitate, neglijând protecţia socială şi ecologică, cel puţin în prima fază;

· De asemenea s-a remarcat că o prioritate de prim rang o reprezintă dezvoltarea infrastructurii.

· Pentru intensificarea procesului de aderare, în ţările candidate trebuie să se procedeze la o informare pe scară largă pentru conştientizarea în rândul opiniei publice a avantajelor integrării, fără a se neglija şi problema costurilor.

· De remarcat, aparent paradoxal, publicul mai bine informat este mai reticent în ceea ce priveşte integrarea.

· Se recomandă implicarea a cât mai mulţi factori în procesul de pregătire a aderării:

· Implicarea crescândă a organizaţiilor non-guvernamentale şi centrelor de analiză politică şi economică sau socială pot contribui substanţial la accelerarea procesului integrator.

· De asemenea, reforma funcţionarilor publici reprezintă un avantaj în stimularea procesului de acomodare cu cerinţele comunitare;

· Investiţiile străine directe reprezintă o condiţie obligatorie asigurând intrările tehnologice necesare îmbunătăţirii competitivităţii;

· S-a subliniat că integrarea nu trebuie privită de actualii membri ca o acţiune costisitoare. Lărgirea UE spre est este un mare proiect investiţional care va duce beneficii importante cuantificabile atât în sporirea securităţii (deci a scăderii cheltuielilor de apărare), cât şi avantajelor directe economice;

· De altfel, raportul beneficii-costuri este favorabil mai ales pe termen mediu şi lung, cu condiţia ca procesul de integrare să meargă într-o direcţie corectă.

· În ceea ce priveşte posibilitatea aderării ţărilor candidate la Uniunea monetară s-a remarcat că, teoretic, acest lucru s-ar putea întămpla după doi ani de la integrarea formală în UE;

· Unele ţări candidate îndeplinesc parţial sau chiar integral criteriile fiscale şi monetare ale Tratatului de la Maastricht ceea ce poate crea impresia că se află într-o poziţie favorabilă şi ar putea să se alăture Uniunii monetare “chiar înaintea unor ţări care sunt în prezent membre UE. De fapt, cifrele se vor deteriora probabil odată cu aprofundarea procesului de integrare, când vor creşte costurile de restructurare. De aceea, se recomandă o abordare prudentă pentru că parametrii fiscali şi monetari nu pot fi comparaţi în condiţii de integrare şi deci de competitivitate diferite;

· Punctul de vedere dominant exprimat la conferinţă merge spre o diferenţiere a startului negocierilor. Se argumentează, pe de o parte că unele ţări sunt prea în urmă (au fost menţionate România şi Lituania) şi, pe de altă parte, procedând diferenţiat procesul de aderare va fi mai rapid. În afara susţinerii din partea vestului pentru o asemenea abordare am reţinut pledoaria hotărâtă, în acest sens a reprezentanţilor polonezi;

· Se estimează că primele ţări candidate se vor alătura Uniunii Europene în anii 2002-2005 şi procesul includerii tuturor ţărilor candidate se va termina în anul 2010 - cazul optimist - sau 2020 - cazul pesimist.

 

FIGURA 1 - VOLUMUL EXPORTULUI (%) PENTRU UE ŞI EUROPA CENTRALĂ ŞI DE EST 1994 

 

FIGURA 2 - CONTRIBUŢIE NETĂ LA BUGETUL UE ÎN ECU
 

FIGURA 3 - DEFICIT BUGETAR ŞI DEFICIT GUVERNAMENTAL

